CELEX: 62016TB0863
Language: hu
Date: 2017-05-29 00:00:00
Title: T-863/16. sz. ügy: A Törvényszék 2017. május 29-i végzése – Le Pen kontra Parlament („Megsemmisítés iránti kereset — Az európai parlamenti képviselők költségtérítéséről és juttatásairól szóló szabályzat — Parlamenti asszisztensi támogatás — Jogalap nélkül kifizetett összegek behajtása — Részleges nyilvánvaló elfogadhatatlanság — Részleges okafogyottság”)

14.8.2017   
            
            
               HU
            
            
               Az Európai Unió Hivatalos Lapja
            
            
               C 269/23
            
         A Törvényszék 2017. május 29-i végzése – Le Pen kontra Parlament
   (T-863/16. sz. ügy) (1)
   
   ((„Megsemmisítés iránti kereset - Az európai parlamenti képviselők költségtérítéséről és juttatásairól szóló szabályzat - Parlamenti asszisztensi támogatás - Jogalap nélkül kifizetett összegek behajtása - Részleges nyilvánvaló elfogadhatatlanság - Részleges okafogyottság”))
   (2017/C 269/34)
   Az eljárás nyelve: francia
   
      Felek
   
   
      Felperes: Jean-Marie Le Pen (Saint-Cloud, Franciaország) (képviselők: M. Ceccaldi és J.-P. Le Moigne ügyvédek)
   
      Alperes: Európai Parlament (képviselők: S. Seyr és G. Corstens meghatalmazottak)
   
      Az ügy tárgya
   
   Az EUMSZ 263. cikken alapuló és az Európai Parlament főtitkárának a parlamenti asszisztensi támogatás címén jogalap nélkül kifizetett 320 026,23 euró felperestől való visszaköveteléséről szóló, 2016. január 29-i határozatának, az ezzel kapcsolatos terhelési értesítésnek, valamint a questoroknak a felperes 2016. január 29-i határozattal szemben benyújtott panaszát elutasító 2016. október 4-i határozatának megsemmisítése iránti kereset.
   
      A végzés rendelkező része
   
   
               1)
            
            
               A Törvényszék a keresetet mint nyilvánvalóan elfogadhatatlant utasítja el abban a részében, amely az Európai Parlament főtitkárának a parlamenti asszisztensi támogatás címén jogalap nélkül kifizetett 320 026,23 euró Jean-Marie Le Pentől való visszaköveteléséről szóló, 2016. január 29-i határozatának, az ezzel kapcsolatos 2016. február 4-i terhelési értesítésnek a megsemmisítése iránti kérelemre, valamint arra a kérelemre vonatkozik, hogy a Törvényszék kötelezze a Parlamentet, hogy megtérítendő költségek címén 50 000 eurót fizessen meg a felperes részére.
            
         
               2)
            
            
               A kereset azon részéről már nem kell határozni, amely a questoroknak a felperes 2016. január 29-i határozattal szemben benyújtott panaszát elutasító 2016. október 4-i határozatának megsemmisítése iránti kérelemre vonatkozik.
            
         
               3)
            
            
               Minden fél maga viseli saját költségét.
            
         
      (1)  HL C 38., 2017.2.6.